Translate the text from Welsh to English.



 
Ariannwyd yr arolwg gan Lywodraeth Cymru ac mae’n edrych ar brofiadau menywod o fod yn feichiog a rhoi genedigaeth yng Nghymru.   
  
Bydd bydwragedd a menywod o fforymau defnyddwyr lleol yr holl fyrddau iechyd ledled Cymru yn cyfarfod yn Neuadd y Ddinas, Caerdydd i glywed y canfyddiadau ac i drafod sut y gellid gwella gwasanaethau i ymateb i farn menywod amdanynt.  
  
Nod yr arolwg, a gaeodd ym mis Ebrill eleni, oedd gwerthuso barn menywod am wasanaethau cynenedigol a'r modd y gall darpariaethau'r gwasanaethau presennol baratoi menywod ar gyfer esgor, rhoi genedigaeth a magu plentyn. Bydd hefyd yn datblygu gweledigaeth ar y cyd, wedi'i seilio ar ganfyddiadau'r arolwg, ar gyfer gwasanaethau a arweinir gan fydwragedd yn y dyfodol.  
  
Cwblhawyd yr arolwg cyfan gan 3,968 o fenywod o bob cwr o Gymru. Roedd pob grŵp oedran wedi'i gynrychioli, o famau newydd i famau sydd wedi geni nifer o blant.  
  
Canfu'r arolwg y byddai menywod yn hoffi'r canlynol:  
  


* Meithrin perthynas â bydwragedd gwybodus, tosturiol a charedig, nid yn unig er mwyn gwneud i'r menywod deimlo'n ddiogel ond hefyd i'w galluogi i ymddiried yn yr wybodaeth a roddir iddynt.
* Rhagor o wybodaeth am yr opsiynau geni sydd ar gael iddynt, fel eu bod nhw yn gallu penderfynu lle i roi genedigaeth, yn hytrach na bod gweithwyr iechyd proffesiynol yn gwneud y penderfyniad.
* Gwell mynediad at ddosbarthiadau sy'n eu paratoi'n ddigonol at y geni.
* Bod eu dewisiadau'n cael eu parchu, lle bynnag y maen nhw'n rhoi genedigaeth.

Dywedodd yr Athro Jean White,  Prif Swyddog Nyrsio Cymru:


> "Rhaid i anghenion y fam a'r teulu fod yn ganolog i ddarparu gofal o fewn gwasanaethau mamolaeth yng Nghymru, i sicrhau bod y profiad o fod yn feichiog a rhoi genedigaeth yn ddiogel ac yn gadarnhaol, a bod menywod yn teimlo'n gyfforddus ac yn hyderus ynghylch eu penderfyniadau. 
> 
> "Mae'r arolwg hwn yn gam tuag at feithrin a chryfhau'r berthynas bwysig hon rhwng bydwragedd a mamau.

Dywedodd  Vaughan Gething, Ysgrifennydd y Cabinet dros Iechyd, Llesiant a Chwaraeon:


> "Mae beichiogrwydd a rhoi genedigaeth yn brofiadau personol iawn, felly mae'n bwysig bod menywod yn cael cyfle i roi adborth ynghylch y gofal a'r cyngor a gawsant yn ystod y cyfnod hwnnw.
> 
> "Dw i'n hyderus y bydd canlyniadau arolwg "Eich Babi, Eich Gofal", a gyhoeddwyd heddiw, yn mynd â gwasanaethau mamolaeth Cymru i'r lefel nesaf, gan sicrhau bod menywod a'u teuluoedd wedi'u grymuso  yn ystod y cyfnod hwn i wneud penderfyniadau cytbwys ynghylch eu gofal cynenedigol a'u cynlluniau geni.”







Translation:


 
Funded by the Welsh Government, the survey explores women’s experiences of pregnancy and birth in Wales.   
  
Midwives and women from the local user forums in all the health boards across Wales will meet in Cardiff City Hall to listen to the findings and to debate how services could be enhanced to respond to women’s views.  
  
The survey, which closed in April this year, aimed to evaluate women’s views of antenatal services and how current service provisions can prepare women for labour, birth and parenting. It will also help develop a shared vision for the future of midwifery led services based on the findings.   
  
3,968 women from all over Wales completed the full survey and represented all age groups, ranging from first time mothers, to those who have had several births.  
  
The survey found that women would like;  


* To build relationships with knowledgeable, compassionate and kind midwives, to not only make women feel safe but enabling them to trust the information given to them;
* More information about the birthing options available to them, so that they can decide where to give birth, not health professionals;
* Improved access to classes that adequately prepare them for birth;
* To have their choices respected, wherever they give birth.

  
Chief Nursing Officer for Wales, Professor Jean White said:
> “The needs of the mother and family must be at the heart of care provision within maternity services in Wales, to ensure that pregnancy and childbirth is a safe and positive experience, where women feel comfortable and confident in their decisions. 
> 
> “This survey is a step towards developing and strengthening this important relationship between midwife and mother.”

Vaughan Gething, Cabinet Secretary for Health Well\-Being and Sport said:  



> “Pregnancy and childbirth are very personal experiences; therefore it’s important that women are given the opportunity to feedback on the care and advice they received during that time.
> 
> “I’m confident that the results of the ‘Your Birth We Care’ survey announced today will take maternity services in Wales to the next level, ensuring women and families feel empowered to make informed decisions about their antenatal care and birth plans during this time.”